Jyllandsposten, 1839-09-03
Nyheds=Post. Overauditeur Lassens Suspension - som han neppe vil gjøre til aabenbar Logn - har fremkaldt en almeen Glæde hos Jyderne, som endog lydelig skal have yttret sig i større Cireler, hvor man høit skal have ønsket, at den hævnende Nemesis djerveligen vil lade sin blussende Fakkel lyse over den Embedsdaad, hvorom Moralloven kun fælder een Dom, ligesom man nærer det Haab, at denne, selv fra det juridiske Synspunct betragtet, vil efterlade sig et svært Ansvar til videre Afstraffelse. Ogsaa her har Borgerfolket saaledes et trofast Beviis paa, at vor retfærdige Regjering, langtfra at hylde det indulgente Princip, tvertimod med al Strænghed vil have den Embedsmands Færd undersøgt, som antages at have krænket Folkets Rettigheder, og saaledes have atter dennegang de Tunger blameret sig, som her sang den Vise: at Lassen nok hyttede Sig og Sine, – "at den Person nok forstod at bjerge sig. – "at han nok vidste at dreie Vedkommende en Knap – "at hans 60,000 nok holdt den Ryg fri– at han havde formaaende Venner i den store Bye, – at det var en fissig og snu Fyr, der kjendte Krudtet, – at en Rorbye, Nissen & Comp. i ethvert Tilfælde vare hans sikkre Vidner, – "at Frederikshavnerne ingen Vegne kommed ham, da han havde deres Kram, – at i værste Fald fik han vel, som Andre af Slaget, en aarlig Pension af 800 eller 1000 Rbd. som Belønning for udviist tro Tjeneste, m. m. Ja saadan snakkede den taabelige Verden, og desværre har Fortiden unægtelig i vor Provinds opviist saamange Exempler paa, at slette Streger, selv af Stor- og Riigmænd, upaatalt har kunnet passere, men vides maa det, at denne Tid er forbi, vides, at stræng Retskaffenhed, som ubetinget Pligt, fordres af den kongelige Embedmand, der anbetroes det Embede, der i Staten ved at blive slet røgtet, kan undergrave Borgerfolkets Tilværelse og ødelægge dets Lykke, vides, at Embedsmanden ved at forbryde sig, ved at nedtræde Folkets Ret, selv opløfter sig i den Gabestok, hvori Publiciteten igjennem Pressen pligtskyldigen bør opvarte ham og gaae ham tilhaande, vides, at Embedsmanden i Staten kun er og bliver – en Statstjener, hvis Lønning Borgerfolket udreder under Arbeide, Møie og Besvær, og som i det Øieblik, han tilsidesætter sine Pligter, blotter sig for Folkets fortjente Haan og Foragt – en Statstjener, som, hvad enten han er mægtig eller riig aldrig maa lade sig indfalde at spille nogen Herrerolle over paa Borgernes hellige Gebeet, da disse ei ere til for ham, men han for dem, og som kun vil indhøste Borgerfolkets ubetingede Agtelse og Kjærlighed ved samvittighedsfuldt at røgte det hæderlige Kald, som Staten skjænkede ham. Hvorledes Embedsaristocratiets Vælde stedse i vor Provinds faaer eet Naadestød efter det andet, maa derfor ei alene glæde selve Borgerfolket, men enhver redelig Embedsmand, over hvem Pressen ønsker Held og Hæder! – Naar imidlertid den suspenderede Hr. Lassen understaaer sig i offentlig Skrivelse af 30te f. M., i dette Blad, at drive Frækheden saa vidt, at han tør udtale saadanne Ord, som at han en anden Gang skal bære sig af aldeles ligesom her i omspurgte Tilfælde – hvorefter han nu erholdt sin Suspension, da maa man derved kun erindre sig Sandheden af Ordsproget: "Hovmod gaaer for Fald, og overbeviist kan man være om, at enhver retskaffen Embedsmand undseer sig ved at tælle en saadan Herre iblandt sine Embedsbrødre, i hvorvel han vil indbilde Folk, at han, hverken seer til Høire eller Venstre. – Fru Fama beretter iøvrigt, at Hr. Lassen netop var stegen til Vogns og allerede sad ganske magelig i denne i sin Port, for at foretage sig en lille Diversion til Kjøbenhavn (Andre sige til Paris), da just en Vogn rullede op af Gaden med den kjøbenhavnske Landsoverretsassessor, som uden videre Compliment eller Visitkort lod ham overrække Suspensionen fra det kongelige danske Cancellie. Dog af tilbørlig Consideration for Personen, som nu har Leilighed til at vise, at han Jngen har villet føre bag Lyset, ville vi i Anledning af denne fatale Omstændighed ønske Hr. Lassen, der som sagt hverken seer til Høire eller Venstre – at han fortsat maa holde Hovedet lige ud.